**H/F Sommervirke**

**Referat af bestyrelsesmøde**

**Tirsdag den 16. marts 2021**

**Forberedelsesmøde nr. 3 til sæsonens generalforsamling**

1. **Til stede**

Alle mødt undtagen Charles, som har meldt afbud pga sygdom

1. **Referent / godkendelse referat forrige møde (afskrivninger?)**

På sidste møde havde vi drøftet, om vi skal medtage afskrivninger i budget. Ove bemærkede, at vi venter til det er ordentligt belyst, hvilket er svært nu uden af have modtaget regnskabet. Tages op igen senere.

Har man bemærkninger til referatet, sendes de til hele bestyrelsen.

Referatet godkendt med disse bemærkninger.

1. **Siden sidst / de enkelte medlemmer beretter**

***Skiltning***

Nicki havde indhentet tilbud på professionel udførelse af P-skilte som angiver, at parkering er forbeholdt HF Sommervirke. Diameter 70 cm. Tilbud incl. rør og nedstøbning: 8.812,50 incl moms. Man kan få det billigere over nettet, men det er ikke i samme kvalitet, og vi skal selv stå for nedstøbning.

Vi vendte problemstillingen, om parkeringen på vores område kan reserveres til foreningens medlemmer og besøgende. Vi konstaterede, at lokalplanen i §7 angiver, at der er

”mindst 1 p-plads pr. 2 havelodder som fælles parkering”, og at der ”kan tillades parkering til maksimalt 1 bil på den enkelte havelod samt på det fælles p-areal”. På den baggrund udledte vi, at P-pladserne er etableret for at betjene havelodderne i HF Sommervirke. Bestyrelsen besluttede på den baggrund at benytte det professionelle tilbud.

Andre skilt med angivelse af 10 km. hastighed kan vi godt købe billigt på nettet og selv sætte op.

Desuden

* Peter følger op overfor i forhold til fjernelse af ulovligt parkerede biler
* Torben fortalte, at brønden på Skovvej nu fungerer
* Preben oplyste, at drænet i øst skal spules igennem af firmaet Tip Top
* Torben fortalte, at der er modtaget papirer fra kloak/vvs-meter vedr. 66 haver, vi mangler at modtage 22, som er udført – størsteparten fra firmaet ”Kloak og Miljø”. Ove og Torben tager det op med kloakmesteren.
* Torben har bemærket, at fælleshuset i kommunen har status af ”u-isoleret klubhus”. Dette bør ændres til isoleret fælleshus i kommunen. Jørgen undersøger, hvordan dette sker. Laila ser på, hvordan huset er forsikret.
* Der er påtrængende behov for ny traktor. Det koster ca. 20.000 kr. Enighed om at anskaffe ny traktor og se på evt. køb af flismaskine.
* Torben og Laila sørger for brandmaterialer, spots til dart og rullegardiner til fælleshuset

Udgifter til skilte, spuling af dræn og ny traktor kan rummes indenfor årets budget til anskaffelser og vedligehold. Udgifter til fælleshus tages fra fælleshus-budgettet.

1. **Sundbynet, belægning ved kontor og containerplads, vejene, økonomi**

Repræsentant fra Sundbynet/Kolonihavenet vil lave besigtigelse af området 29. marts med entreprenør Harms for at se, om der kan laves plan et samarbejde om at nedlægge fibernet samtidig med, at Harms laver vores veje til efteråret. Vi har en forhåbning om, at det både vil give en bedre proces og en bedre økonomi i projekterne. Banken laver beregninger på økonomien vedr. fibernet, herunder om etableringen kan holdes indenfor vores anlægslån. Vejene skal efter tidsplanen være færdigetablerede i februar-marts 2022, og budgettet til denne del ser ud til at kunne holdes.

Harms starter med flisebelægning af affaldsområdet efter påske.

1. **Foreningens økonomi, status quo, likviditet, hængepartier m.v.**

Status i forhold til beholdninger og beløb på administrationskonto som sidst. Der er lige nu 2 i restance, men det forventes løst hurtigt. 6 medlemmer er stadig ikke på PBS. Laila og Ove arbejder med likviditetsbudget, så vi kan bruge det, når sæson’en er i gang.

Laila oplyste, at der opkræves efter ny gebyrliste med oplysning om, at der vil blive refunderet, hvis generalforsamlingen fastsætter lavere gebyrer.

1. **Regnskab og beretning 2020**

Revisor har ikke fremsendt årsregnskab. Han har bemærket, at elforbruget er væsentligt større end normalt. Dette skyldes anlægsarbejdet. Vigtigt, at bestyrelsen får mulighed for at gennemgå regnskab sammen inden underskrift.

1. **Forslag, budget og gebyrliste 2021**

Budget og gebyrliste fastlagt på sidste bestyrelsesmøde.

Et medlem har afleveret forslag om at asfaltere vejene. Dette skal selvsagt fremlægges for generalforsamlingen. Bestyrelsen bemærker, at der ikke er budget sammen med forslaget. Fra de tidligere beregninger på forskellige modeller for belægning på vejene har vi tal, som omtrentligt kan vise den merudgift, der er forbundet med asfaltering. Bestyrelsen bemærker derudover, at det hidtidige anlægsarbejde har taget udgangspunkt i, at vejene skulle belægges med norsk slotsgrus, og at riste er lagt herudfra.

1. **Sæsonens datoer og liste over hvem der passer køkkencontaineren**

Disse laves af Ove og Bruno

1. **Fredag den 26. marts, hvad kan sendes ud og hvordan sendes det ud?**

Udgangspunktet er, at vi udsender det, vi kan nå at få i hænde. Det er

* Beretning
* Budget
* Gebyrer
* Sæsonens datoer

Materialet kopieres til alle, lægges i konvolutter og i postkasser. Sendes derudover ud via email. Dette sker mandag d. 29. marts kl. 13, hvor vi forventer også at kunne gennemgå regnskab, som derfor først kan omdeles/udsendes lidt senere. Peter og Nicki kan ikke nå frem grundet arbejde. Vi håber, at regnskabet kan sendes ud forinden, så de har mulighed for at sende evt. bemærkninger. Indkomne forslag fremsendes senere, når dato for afholdelse er kendt.

1. **Bestyrelsen**

Alle er på valg. Ove, Preben og Bruno var egentlig på valg i 2020, mens Laila, Jørgen, Peter og Torben er på valg i 2021. Suppleanter er på valg hvert år.

Ove har i beretningen klart fortalt om behovet for nye medlemmer i bestyrelsen.

Følgende genopstiller til bestyrelsen: Ove, Torben, Preben, Bruno og Laila

Følgende genopstiller ikke: Peter og Jørgen

Nicki stiller gerne op til bestyrelsespost, Jørgen stiller gerne op som suppleant.

Afstemningsprocedure drøftes på senere bestyrelsesmøde.

1. **Hængepartier til løsning: Årets generalforsamling hvordan? Foreningens venteliste. Foreningens vedtægter. Vurderingspolitik**

*Generalforsamling:* Indtil videre går vi ud fra, at generalforsamling kan gennemføres, når vaccinationsprogram for befolkningen er gennemført, dvs. formentlig til august. I øvrigt har Jørgen udarbejdet notat med oplysning om, hvordan man f.eks. indenfor andelsboligområdet benytter sig af skriftlig afstemning under corona f.eks. ved særlige påtrængende investeringer/udgifter.

*Venteliste:* Ove sætter Jørgen ind i status, Jørgen færdiggør venteliste, skriver ud til berørte, hvorefter den lægges på hjemmeside.

*Vurderingspolitik*: der er behov for at se på dette område, tages op senere og sagen drøftes med vurderingsudvalget.

1. **Eventuelt**

* Bestyrelsen har fået bestyrelseshonorar/telefonpenge ud fra det budget, som blev lagt frem til 2020 generalforsamlingen. Dette vil blive synliggjort overfor medlemmerne i forbindelse med fremlæggelse af beretning.
* Der har været usikkerhed om status for de bestyrelsesmøder, som vi holder om vinteren, og som for en del handler om forberedelse af den kommende generalforsamling. Der var enighed om, at disse møder er at betragte som almindelige bestyrelsesmøder jf forretningsordenen, og at referater derfor skal lægges på foreningens hjemmeside til medlemmernes orientering.

1. **Næste bestyrelsesmøde**

* Bestyrelsen mødes **mandag d. 29. marts kl. 13** for
  + At gennemgå regnskab
  + At pakke og omdele materiale jf punkt 9
* Næste ordinære bestyrelsesmøde er **mandag d. 19. april kl. 16**

Referent Jørgen